Otho de Fangeio pro amore Dei et salutę animę suę dedit Sancte Marię de Cistercio et fratribus ibidem Deo servientibus quicquid habebat in finagio Ambiliacensi in terris, pratis, aquis, silvis. Nemorum tamen usum glandisque cum affuerit et ceterę pasturę ad sua propria animalia retinuit. Quod donum hi filii eius laudaverunt Wido clericus, Nocherius, Hugo, Stephanus, Petrus. Et hii testes : Henricus prepositus de Ursens, Hugo filius eius, Philibertus de Calgi, Willelmus frater Widonis pontenarii, Achardus de Ursens, Walo presbiter de Panniaco et alii quam plures.